Skilgreining á námi og réttindi sem fylgja leyfinu Nám er skilgreint í lögum um útlendinga sem : „ Samfellt nám á háskólastigi , þ.m.t. nám á háskólastigi sem fram fer á vinnustöðum , eða annað það nám sem gerir sambærilegar kröfur til undirbúningsmenntunar og nám á háskólastigi . Umsókn sem berst frá umsækjanda sem ekki hefur ofangreindar heimildir til dvalar verður synjað . Námsmaður hefur heimild til að vinna allt að 15 klukkustundir á viku ( lengur ef um er að ræða vinnu í námsleyfi eða starfsnámi ) , en sækja þarf sérstaklega um atvinnuleyfi . Námsmaður í grunnnámi á ekki rétt á fjölskyldusameiningu ( undantekning eru bandarískir námsmenn í grunnnámi ) . Masters - og doktorsnemar geta sótt um fjölskyldusameiningu fyrir : maka umsækjanda eða sambúðarmaka eftir a.m.k. 1 ár í sambúð , börn umsækjanda yngri en 18 ára , ef umsækjandi hefur forsjá þeirra . Dvalarleyfið er ekki grundvöllur ótímabundins dvalarleyfis , nema í þeim tilfellum þar sem umsækjandi hefur í minnst tvö ár haft dvalarleyfi sem getur verið grundvöllur ótímabundins dvalarleyfis og hefur áður haft dvalarleyfi vegna náms í minnst tvö ár . Þannig hafi umsækjandi verið í samfelldri löglegri dvöl á landinu í minnst fjögur ár . Almennir Námsmenn Dvalarleyfi fyrir almennan námsmann er fyrir einstakling 18 ára eða eldri , sem ætlar að stunda fullt nám á grunn - , framhalds - eða doktorsstigi við íslenskan háskóla . Námsmaður þarf að stunda fullt nám hér á landi . Fullt nám er skilgreint sem 30 ECTS á önn . Doktorsnemar við erlenda háskóla í samstarfi við íslenskan háskóla Heimilt er að veita doktorsnema sem stundar nám við erlendan háskóla sem er í samstarfi við íslenskan háskóla dvalarleyfi fyrir námsmann . Önnur skilyrði fyrir almenna námsmenn eiga við og gagnakröfur eru að mestu þær sömu , en að auki þarf skiptinemi að leggja fram staðfestingu frá íslenskum framhaldsskóla , staðfest fæðingarvottorð umsækjanda , skriflegt samþykki foreldra / forsjármanna og afrit af vegabréfi þeirra , og skriflegt samþykki fósturfjölskyldu á Íslandi . Mikilvægt er að umsækjandi virði tímafresti og gæti þess að umsókn og fylgigögn séu fullnægjandi . Útlendingastofnun setur allar námsmannaumsóknir sem berast fyrir frestina í forgang og reynir af fremsta megni að afgreiða þær fyrir upphaf skólahalds . Umsókn um dvalarleyfi námsmanns . Ljósrit vegabréfs . Doktorsnemar – Staðfesting á samstarfi erlenda háskólans við íslenskan háskóla ( sjá að ofan ) . Sakavottorð má ekki vera eldra en 6 mánaða . Athugið að krafist er vottunar á þýðinguna sé hún unnin af þýðanda sem ekki hefur fengið löggildingu á Íslandi , þ.e apostille eða tvöfaldrar keðjustimplunar . Framfærslugögn sem staðfesta trygga framfærslu á dvalartíma . Útlendingastofnun getur óskað eftir viðbótargögnum þegar sérstakar ástæður mæla með því . Heimilt er að endurnýja dvalarleyfið til allt að 1 árs ef skilyrði dvalarleyfis eru enn uppfyllt og sýnt er fram á viðunandi námsárangur , þar sem við á . Skilyrði er að umsækjandi leggi fram gögn frá háskólanum um námsframvindu . Þá er heimilt að víkja frá kröfunni um fullnægjandi námsárangur ef um er að ræða óviðráðanlegar ytri aðstæður , svo sem slys eða alvarleg veikindi . Umsækjandi þarf að mæta í eigin persónu við endurnýjun dvalarleyfis , annað hvort í afgreiðslu Útlendingastofnunar eða til sýslumanna utan höfuðborgarsvæðis . Útskrifaður námsmaður í Atvinnuleit Heimilt er að endurnýja dvalarleyfi námsmanns sem lokið hefur háskólanámi hér á landi í allt að sex mánuði frá útskriftardegi til þess að leita að atvinnu á grundvelli sérfræðiþekkingar hans .